CELEX: 32019D0469
Language: hu
Date: 2019-03-20 00:00:00
Title: A Bizottság (EU) 2019/469 végrehajtási határozata (2019. március 20.) a 2014/909/EU végrehajtási határozatnak a kis kaptárbogár elleni védelmi intézkedések olaszországi alkalmazási ideje tekintetében történő módosításáról (az értesítés a C(2019) 2044. számú dokumentummal történt) (EGT-vonatkozású szöveg.)

22.3.2019   
               
               
                  HU
               
               
                  Az Európai Unió Hivatalos Lapja
               
               
                  L 80/47
               
            
         A BIZOTTSÁG (EU) 2019/469 VÉGREHAJTÁSI HATÁROZATA
         (2019. március 20.)
         a 2014/909/EU végrehajtási határozatnak a kis kaptárbogár elleni védelmi intézkedések olaszországi alkalmazási ideje tekintetében történő módosításáról
         
            
               (az értesítés a C(2019) 2044. számú dokumentummal történt)
            
         
         (Csak az olasz nyelvű szöveg hiteles)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a belső piac megvalósításának céljával a Közösségen belüli kereskedelemben alkalmazható állategészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
         tekintettel az egyes élőállatok és állati termékek Unión belüli kereskedelmében a belső piac megvalósításának céljával alkalmazandó állategészségügyi ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
         mivel:
         
                     (1)
                  
                  
                     A 2014/909/EU bizottsági végrehajtási határozat (3) bizonyos, Olaszország által meghozandó védelmi intézkedéseket vezetett be a kis kaptárbogárnak (Aethina tumida) egyes területeken, eredetileg Calabria és Szicília régiókban való, megerősített megjelenését követően. A járványügyi fejleményeket követően ezek az intézkedések jelenleg Calabria régióra korlátozódnak, a 2014/909/EU végrehajtási határozat pedig 2019. március 31-ig alkalmazandó.
                  
               
                     (2)
                  
                  
                     Olaszország 2018 második felében értesítette a Bizottságot a kis kaptárbogár Calabriában való számos új előfordulásáról, és tájékoztatta a 2019. februári járványügyi helyzetről, amely szerint Calabriában még előfordulnak kis kaptárbogár általi fertőzések.
                  
               
                     (3)
                  
                  
                     Ezért a 2014/909/EU végrehajtási határozatban előírt védelmi intézkedések alkalmazását 2021. április 21-ig meg kell hosszabbítani, figyelembe véve, hogy az állatbetegségek esetén alkalmazandó védelmi intézkedésekről rendelkező (EU) 2016/429 európai parlamenti és tanácsi rendeletet (4)2021. április 21-től kell alkalmazni.
                  
               
                     (4)
                  
                  
                     A 2014/909/EU végrehajtási határozatot ezért ennek megfelelően módosítani kell.
                  
               
                     (5)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 2014/909/EU végrehajtási határozat 4. cikkének helyébe a következő szöveg lép:
            
               
                  „4. cikk
                  Ezt a határozatot 2021. április 21-ig kell alkalmazni.”
               
            
         
         
            2. cikk
            Ennek a határozatnak az Olasz Köztársaság a címzettje.
         
         
            Kelt Brüsszelben, 2019. március 20-án.
            
               
                  a Bizottság részéről
               
               Vytenis ANDRIUKAITIS
               
                  a Bizottság tagja
               
            
         
         
            (1)  HL L 395., 1989.12.30., 13. o.
         
         
            (2)  HL L 224., 1990.8.18., 29. o.
         
         
            (3)  A Bizottság 2014/909/EU végrehajtási határozata (2014. december 12.) a kis kaptárbogár megerősített olaszországi előfordulása tekintetében egyes védelmi intézkedésekről (HL L 359., 2014.12.16., 161. o.).
         
            (4)  Az Európai Parlament és a Tanács (EU) 2016/429 rendelete (2016. március 9.) a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről („Állategészségügyi rendelet”) (HL L 84., 2016.3.31., 1. o.).